Նոցա նախնյաց հոյակապ գրականությունից այս և այն քահանայի տանում գտանվում էին միայն սուրբ գրքի հատորներ մագաղաթի վերա գրված, հին անհասկանալի լեզվով, այն ևս ո՜չ թե կարդալու համար, այլ փաթաթած թաշկինակներում, դրած էին նոցա տան մի անկյունում, որպես սրբություն, ճրագ էին վառում նոցա առջև, և մերձանում էին նորանց մարդիկ, երբ մինին հարկավոր էր երդում տալ նոցա վերա, կամ որևիցե հիվանդի գլխին դնել բժշկելու նպատակավ: